สวัสดีค่ะหนูมีข้อสงสัยค่ะปกติประจำเดือนจะมาไม่ตรงกันสักเดือนค่ะเดี๋ยวต้นเดือนกลางเดือนท้ายเดือนบางเดือนไม่มาก็มีค่ะมาแบบข้ามเดือนก็เคยค่ะแล้วเดือนนี้เกิดตกขาวสีน้ำตาลประมาณ3-4วันค่ะแต่ประจำเดือนไม่มาค่ะตรวจแล้วไม่ท้องค่ะขึ้นขีดเดียวปกติตกขาวสีน้ำตาลจะมาวันนึงแล้วประจำเดือนจะมาต่อเลยแต่นี่ไม่มีวี่แววว่าจะมาค่ะหนูจะเสี่ยงต่อโรคอะไรไหมค่ะเพราะปกติทุกวันหนูชอบหน้ามืดจะวูบบ่อยๆเวลาลุกเร็วก้มหยิบของเร็ว
สวัสดีค่ะ ประจำเดือนมาไม่สม่ำเสมออาจมีสาเหตุจาก-มีถุงน้ำหลายใบในรังไข่ อาจมีอาการขนดก สิวขึ้น หน้ามันร่วมด้วยได้-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติ-การตั้งครรภ์-ผลข้างเคียงจากการใช้ยาคุมกำเนิดดังนั้นหากมีประจำเดือนมาไม่สม่ำเสมอ เป็นความผิดปกติ ควรไปพบสูตินรีแพทย์เพื่อตรวจหาสาเหตุเพิ่มเติมดังกล่าวไปส่วนตกขาวสีน้ำตาลอันนี้อาจจะหมายถึงตกขาวที่ปนเลือดหรือมีลักษณะผิดปกติ ซึ่งอาจเกิดได้จาก ช่องคลอดอักเสบและติดเชื้อ อาจเกิดจากเชื้อรา เชื้อแบคทีเรีย หรือเชื้อโปรโทซัว มักมีตกขาวออกมามาก มีสีหรือกลิ่นผิดปกติ เป็นอาการปกติถ้าเกิดหลังมีประจำเดือน มีแผลที่บริเวณช่องคลอดหรือปากอวัยวะเพศจากสาเหตุเช่นการมีเพศสัมพันธ์หรือการกระทบกระแทก ซึ่งควรพบสูตินรีแพทย์เพื่อหาสาเหตุเช่นกันหากไม่ได้เสียเลือดมาก ไม่น่าทำให้มีอาการหน้ามืด วูบบ่อยๆได้ แนะนำพบแพทย์เพื่อตรวจวัดความดันด้วยว่ามีภาวะความดันต่ำขณะเปลี่ยนท่าทาง หรือมีโลหิตจาง น้ำตาลต่ำในเลือดร่วมด้วยหรือไม่การดูแลตัวเองเบื้องต้น ให้จดวันที่มีประจำเดือนไว้เพื่อไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง งดการมีเพศสัมพันธ์ ไม่สวนล้างช่องคลอด